הדיוויזיה ה-17 ההודית (צבא הודו הבריטית)

הדיוויזיה ה-17 ההודית הייתה דיוויזיה של צבא הודו הבריטית שנבנתה בשלהי מלחמת העולם הראשונה ונלחמה במערכה במסופוטמיה. הקמת הדיוויזיה הייתה חלק מהמאמץ לחזק את הצבא הבריטי אחרי הכישלון במצור על כות ב-1916. הדיוויזיה השתתפה בניצחונות הבריטים על הצבא העות'מאני בשנים 1917–1918. עם סיום המלחמה נשארה הדיוויזיה כחיל משמר בעיראק והשתתפה במרד העיראקי ב-1920. פורקה ב-1923 למעט בריגדה אחת שנשארה בעיראק.

 רקע 
בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי.

כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 כשלוטננט גנרל פרדריק סטנלי מוד הוביל מהלך לתגבור משמעותי של הכוח הבריטי לקראת חידוש המערכה על בגדאד. במהלך תקופה זו נבנו או הועברו לזירה זו 8 דיוויזיות כשהדיוויזיה ה-17 הייתה אחת האחרונות מהן.

 ההיסטוריה של הדיוויזיה 
הדיוויזיה ה-17 הוקמה באוגוסט 1917 במסופוטמיה והיא כללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. הדיוויזיה התארגנה ב-בגדאד (שנכבשה במרץ אותה שנה) מתוך בטליונים שכבר שהו במסופוטמיה. במהלך השנה לאחר התארגנותה עסקו חיילי הדיוויזיה במשימות שיטור ואבטחת קווי תקשורת. רק החל מהמחצית השנייה של 1918 השתתפה הדיוויזיה בקרבות הבאים:
 23-26 באוקטובר 1918: "קרב ערוץ פאט-הא" (Fat-ha Gorge) שלייד הזב הקטן.
 28-30 באוקטובר 1918:  קרב שרקט
לאחר סיום המלחמה וחתימת הפסקת האש של מודרוס נשארה הדיוויזיה בעיראק ככוח כיבוש למשימות שיטור ושמירה.

באפריל 1920 אושר בוועידת סן רמו המנדט הבריטי על מסופוטמיה. בעקבות אישור זה התפרץ מרד כנגד השלטון הבריטי ובו נטלו חלק קצינים לשעבר בצבא האימפריה העות'מאנית, סוכנים צרפתים, לאומנים מהתנועה הלאומית הערבית וכורדים מצפון עיראק ששאפו לעצמאות. הדיוויזיה ה-17 הייתה בין הכוחות עליהם הוטל לדכא את המרד. המרד דוכא בסופו של דבר אך במחיר של כ-2,300 חללים בריטים שחלקם היו מהדיוויזיה ה-17.

ב-1923 פורקה הדיוויזיה וחייליה הוחזרו לארצותיהם למעט בריגדה שנשארה בעיראק.

ב-1941 הוקמה בצבא הודו דיוויזיית הרגלים ההודית ה-17  שנלחמה במלחמת העולם השנייה.

 סדר הכוחות במערכה במסופוטמיה 
+יחידהמפקדיחידות משנההערותהבריגדה ההודית ה-34 בריגדיר גנרל ארתור גרנפל ווקופ • הבטליון השני של הרגימנט המלכותי של מערב קנט • הרגימנט ה-31 של פונג'אב • בטליון 1 של רגימנט הרגלים ההודי ה-112 • רגימנט מהאראטס ה-114 • סוללת המקלעים ה-129הגיעה מהדיוויזיה ה-15 ההודית באוגוסט 1917הבריגדה ההודית ה-51 בריגדיר גנרל רג'ינלד הילדיארד • הבטליון ה-1 של רגימנט הרגלים הקלים "היילנד" • הבטליון ה-1 של הרגימנט השני של המלכה ויקטוריה "רג'פוט" • רגימנט הסיקים "פרוזפור" של המלך ג'ורג' • הבטליון ה-1 של רובאי גורקה של הנסיכה מרי • סוללת המקלעים ה-257הבריגדה ההודית ה-52 בריגדיר גנרל פ.א.אנדרו• בטליון 1/6 של הרגימנט המלכותי של המפשייר • רגימנט הרגלים הסיקי ה-45 "רטראי" • רגימנט הרגלים ה-84 "פונג'אב" • רגימנט הרגלים ה-94 של ראסל • רגימנט הרגלים ה-113 • סוללת המקלעים ה-258הארטילריה הדיוויזיוניתבריגדת הארטילריה ה-1 של סאסקס  (של "ארטילריית השדה המלכותית" )• בריגדת הארטילריה ה-2  (של "ארטילריית השדה המלכותית" )ההנדסה הדיוויזיונית• מהנדסי "מלרכותלה" (Malerkotla), "סירמור" (Sirmoor) ו"גארוול" (Garhwal)• יחידת איתות של כוחות האיתות המלכותיים • הבטליון ה-1 של רגימנט ההנדסה ה-32 "סיקים" יחידות דיוויזיוניות• סוללת המקלעים ה-276• בטליון מכונות היריה ה-17• יחידות רפואה של כוחות הרפואה המלכותיים • יחידת התובלה מכוחות התובלה והשירותים המלכותיים 

 לקריאה נוספת 







 קישורים חיצוניים 
 המנדט במסופוטמיה, באתר encyclopedia.1914-1918-online
 הדיוויזיה ההודית ה-17, באתר military.wikia.org
 הדיוויזיה ההודית ה-17, באתר hyperleap (אורכב)
 הדיוויזיה ההודית ה-17, באתר warpath.orbat

 הערות שוליים 

קטגוריה:יחידות בצבא הודו הבריטית